Johan Stemmet, Pedro Kruger benoem vir Saftas | Netwerk24
08 Februarie 2019 15:50
Johan Stemmet is benoem as beste aanbieder van ’n speletjiesprogram op televisie vir Noot vir Noot.
Noot vir Noot, ’n Suid-Afrikaanse Western en verskeie werklikheidsreekse op TV is vanjaar in die wedloop om ’n gesogte Safta-prys te verower.
Die benoemings vir die Saftas is pas bekend gemaak en by dié geleentheid op 2 Maart in die Sun City Superbowl word mense vereer vir hul prestasie in die televisie- en rolprentbedryf.
Die glansgeleentheid word ook van 19:00 af op SABC2 gewys.
Five Fingers of Marseilles, Suid-Afrika se eerste Western, het sewe benoemings gekry, terwyl Christiaan Olwagen se musiekdrama Kanarie vyf benoemings gekry het.
June van Merch is benoem vir ’n Safta vir haar spel in die rolprent Raaiselkind.
Noot vir Noot is benoem as beste speletjiesprogram en Johan Stemmet as beste aanbieder op televisie. Klavierkuiers met Pedro asook Die Kontrak is benoem as beste musiekprogram op televisie.
Daar is ’n allemintige 92 kategorieë. Hier is ’n kort lys van die topkategorieë.
Pedro Kruger is benoem vir sy musiekprogram Klavierkuiers met Pedro Kruger.
Ultimate Braai Master - seisoen 5
Noot vir Noot reeks 43
My Kitchen Rules - South Africa
The Man Cave - seisoen 6
In die kategorie is onder meer Suidooster, Getroud met Rugby en Binnelanders benoem.
Meer oor: Sun City | Televisie | Rolprente
Dié flieks wys van Vrydag